《过徐稚山居》
宋代·顾禧

曲径秋高竹影斜，多君此日淡浮华。
笛声远落幽人泪，月色清宜孺子家。
世事尽劳五斗米，我来常醉一园花。
不须更读閒情赋，元亮风流自足夸。

作者简介：宋吴郡人，字景繁，号痴绝叟。不求仕进，居光福山中，终日闭户读诵，博极坟典。高宗绍兴中郡以遗逸荐，不起，闲居五十年不出，名重乡里。著作甚丰，与吴兴施宿合注苏轼诗，为陆游所称。